open-index/open-wikipedia-markdown huggingface dataset:
Admiral (cinta de 2008)

:*Iste articlo ye sobre una cinta biografica, dramatica, romantica y belica rusa de l'anyo 2008; ta atros usos, se veiga *'Admiral** y **Admiral (cinta)***.

***Адмиралъ*** (transliterau como ***Admiral***, títol orichinal en [[Idioma ruso|ruso]], que en ruso moderno s'escribe ***Адмирал***, en [[Idioma aragonés|aragonés]] ***Almirant***, estrenada en [[Aragón]] con o suyo títol traduciu enta lo [[Idioma castellano|castellano]] como ***Almirante**') ye una cinta de cine ruso de cine biografico de drama romantico y belico de l'anyo 2008 dirichida por Andrei Kravchuk seguntes un guión orichinal de Zoya Kudrya y Vladimir Valutsky (basau en a vida de l'almirant Alexander Kolchak), con una banda sonora orichinal de Gleb Matveychuk y Ruslan Muratov, una dirección de fotografía d'Igor Grinyakin y Aleksei Rodionov y una producción cinematografica de Dzhanik Fayziev, Anatoliy Maksimov y Dmitry Yurkov ta las productoras *[[Film Direction]]* y *[[Dago Productions]]*. Conta con un elenco d'o cual en fan parte, entre d'atros, os actors Konstantin Khabensky, Sergey Bezrukov, Vladislav Vetrov, Elizaveta Boyarskaya, Anna Kovalchuk, Egor Beroev, Richard Bohringer, Viktor Verzhbitsky, Nikolai Burlyayev, Fyodor Bondarchuk y Olga Ostroumova.

A cinta conta la historia de l'almirant Alexander Kolchak d'a Marina Imperial Rusa dende los suyos primers tiempos dica la suya execución en Irkutsk en 1920 a traviés parcialment d'os uellos d'a suya amant Anna Timiryova. En a cinta, Anna se presenta ta treballar como extra en una cinta, *[[Voyna i mir]]*, y la contractan sin saber qui ye, y la suya presencia se fa servir como excusa ta que ella rememore la vida de l'almirant, con prou presencia d'o trianglo amororo en que Anna partecipa.

*Admiral* s'ambienta en Rusia y en  mar Baltica en o anyos 1916, 1917, 1918, 1919 y 1920 mientres a Primera Guerra Mundial, a Revolución rusa de 1917 y la Guerra Civil Rusa. As escenas d'a cinta se filmoron en Irkutsk, Moscú, Omsk y Sant Petersburgo en Rusia y en Sevastopol, con soberanía discutida actualment entre Rusia y Ucraína.

## Elenco

## Se veiga tamién
* Cine en 2008.
* Cintas de 2008.

## Referencias

## Vinclos externos
*  ''Admiral'' en Internet Movie Database.
*  ''Admiral'' en TCM Movie Database.
*  ''Admiral'' en Rotten Tomatoes.
*  ''Admiral'' en Letterboxd.
*  ''Admiral'' en FilmAffinity.
*  ''Admiral'' en Allociné.
*  ''Admiral'' en AllMovie.
War Drums

***War Drums*** (títol orichinal en anglés, en aragonés ***Tambors de guerra***, estrenada en Aragón con o títol en castellano de ***Tambores de combate***, en aragonés ***Tambors de combat***) ye una cinta de cine de western de cine estausunidense de l'anyo 1957 dirichida por Reginald Le Borg seguntes un guión orichinal de Gerald Drayson Adams, con una banda sonora orichinal de Les Baxter, una dirección de fotografía de William Margulies, una producción cinematografica de Howard W. Koch ta las productoras *[[Schenck-Koch Productions]]* y *[[Bel-Air Productions]]* y un elenco formau por, entre d'atros, os actors Lex Barker, Joan Taylor, Ben Johnson, Larry Chance, Richard H. Cutting, John Pickard, James Parnell, John Colicos, Tom Monroe, Jil Jarmyn y Jeanne Carmen.

Un grupo d'apaches lideraus por Mangas Coloradas recupera uns caballos que lis heban robau uns mexicans, matando-los a to, pero fendo presonera a una muller mexicana, *Riva*. Quereban vender-la a los blanco, pero finalment Mangas coloradas refusa la oferta que li fa lo suyo amigo *Luke Fargo*, y finalment se casa con ella. *Luke Fargo* consigue un alcuerdo con Mangas Coloradas ta un tractau de paz entre apaches y estausunidenses, pero un grupo de miners estausunidenses en busca d'oro maltractan a los apaches, incluyiu Mangas, y los apaches contraatacan matando a una part d'o grupo. *Luke* preba d'evitar a guerra, pero por un malentendiu os apaches disparan contra lo represnetant d'o Gubierno estausunidense y la guerra contina. En esclatar a Guerra Civil d'os Estaus Unius, *Luke* s'alista en l'exercito estausunidense y la suya misiñon ye chustament de fer a paz con os apaches.

A cinta s'ambienta en os anyos 1860 en bel lugar d'o Far West (fácil que en Nuevo Mexico) mientres as guerras apaches y la Guerra Civil d'os Estaus Unius y las suya escenas se filmoron en bellas localidaz d'Arizona y Utah en os Estaus Unius.

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos
*  ''War Drums'' en Internet Movie Database.
*  ''War Drums'' en TCM Movie Database.
*  ''War Drums'' en FilmAffinity.
*  ''War Drums'' en Letterboxd.
*  ''War Drums'' en Allociné.
*  ''War Drums'' en AllMovie.
*  ''War Drums'' en l**[[American Film Institute Catalog]]'' de l**American Film Institute''.
Fort Yuma (cinta)

:*Iste ye un articlo sobre una cinta de western de cine estausunidense de 1955; ta atros usos, se veiga *'Fort Yuma (desambigación)***.

***Fort Yuma*** (títol orichinal en [[Idioma anglés|anglés]], estrenada en [[Aragón]] con o títol de ***Fuerte Yuma**'') ye una [[cinta]] de [[cine de western]] de [[cine estausunidense]] de l'anyo [[1955]] dirichida por [[Lesley Selander]] seguntes un [[guión adaptau]] por [[Danny Arnold]] (basau en una historia d'él mesmo), con una [[banda sonora orichinal]] de [[Paul Dunlap]], una [[dirección de fotografía]] de [[Gordon Avil]], una [[producción cinematografica]] de [[Howard W. Koch]] y [[Aubrey Schenck]] ta la [[productora cinematografica]] ''[[Bel-Air Productions]]'' y un [[elenco]] composau por os [[actor]]s [[Peter Graves]], [[Joan Vohs]], [[Lee Roberts]], [[William "Bill" Phillips]], [[John Hudson]], [[James O'Hara]], [[Stanley Clements]], [[Edmund Penny]], [[Addison Richards]], [[Joan Taylor]] y [[Abel Fernandez]].

O ''[[tenient]] Ben Keegan'' siente un odio bien fundo por os [[amerindios]] y bel día plega en o suyo destacamento la noticia de que los [[apaches]] lideraus por [[Mangas Coloradas]] son preparando un ataque contra [[Fort Yuma]] y lo ninvñia, con un convoy con [[munición|municions]] y subministros ta lo fuerte. En o suyo viache l'acompanyan o ''[[sarchento]] Jonas'', él mesmo un indio apache, ''Francisca'', la [[chirmana]] de ''Jonas'', que ye enamorada de ''Keegan'', y ''Melanie Crown'', una misionera procedent de l'este d'Estaus Unius que bien luego prencipia a sentir atracción por ''Jonas''. As complicadas interaccions d'istos cuatre personache se cpmplican encara mas por o feito que los apaches matan poquet a poquet, un a un, a los soldaus que fan parte d'o grupo.

''Fort Yuma'' s'ambienta en [[Arizona]] en bel momento indeterminau d'a segunda metat d'o [[sieglo XIX]] y las suyas escenas se filmoron en localidaz d'[[Arizona]] y [[Utah]].

== Elenco ==


== Se veiga tamién ==
* [[Cine en 1955]].
* [[Cintas de 1955]].

== Referencias ==


== Vinclos externos ==
*  [https://www.imdb.com/title/tt0079417/ ''Kramer vs. Kramer''] en [[Internet Movie Database]].
*  [https://www.allmovie.com/movie/v27688 ''Kramer vs. Kramer''] en [[AllMovie]].
*  [https://www.tcm.com/tcmdb/title/4665/enwp ''Kramer vs. Kramer''] en [[TCM Movie]].
*  [https://catalog.afi.com/Catalog/moviedetails/56114 ''Kramer vs. Kramer''] en l**American Film Institute Catalog* de l*'American Film Institute*.
*  [https://www.rottentomatoes.com/m/kramer_vs_kramer *Kramer vs. Kramer*] en [[Rotten Tomatoes]].
*  [https://www.filmaffinity.com/en/film257947.html *Kramer vs. Kramer*] en [[FilmAffinity]].
*  [https://www.allocine.fr/film/fichefilm_gen_cfilm=1237.html *Kramer vs. Kramer*] en [[Allociné]].
*  [https://letterboxd.com/film/kramer-vs-kramer/ *Kramer vs. Kramer*] en [[Letterboxd]].
*  [https://www.boxofficemojo.com/movies/?id=kramervskramer.htm *Kramer vs. Kramer*] en [[Box Office Mojo]].
*  [https://www.metacritic.com/movie/kramer-vs-kramer *Kramer vs. Kramer*] en [[Metacritic]].
*  [https://www.netflix.com/title/60010559 *Kramer vs. Kramer''] en Netflix.
Huélaga

**Huélaga** ye un municipio espanyol d'a comunidat autonoma d'Extremadura que se troba en a provincia de Cáceres. A suya población ye de 212 habitants (2019), en una superficie de 10,73&nbsp;km² y una densidat de población de 20 hab/km².

## Referencias
Oliva de Plasencia

**Oliva de Plasencia** ye un municipio espanyol d'a comunidat autonoma d'Extremadura con categoría de villa que se troba en a provincia de Cáceres. Fa parte d'o partiu chudicial de Plasencia.

A suya población ye de 285 habitants (2019) en una superficie de 88,73&nbsp;km², con una densidat de población de 3 hab/km².

## Cheografía
A localidat d'Oliva de Plasencia se troba situada a 414 metros d'altaria sobre lo livel d'a mar.

D'o suyo termin municipal fa parte o lugar d'Almendral.

## Demografía

## Administración
### Alcaldes

## Molimentos
* Ilesia de Sant Blas d'Oliva de Plasencia, una ilesia d'os sieglos XVI-XVII en estilo renaixentista adedicada a Sant Blas (lo santo patrón d'o lugar) que ye la ilesia parroquial d'Oliva de Plasencia. Se i conserva un retaulo en estilo barroco d'o sieglo XVII
* Palacio d'os contes d'Oliva de Plasencia, un palacio d'o sieglo XVII en estilo barroco residencia d'os contes d'Oliva de Plasencia, albandonau dende lo sieglo XIX y actualment dividiu en cuantas propiedaz.
* Runas de l'antiga ciudat romana de Cáparra.

## Fiestas patronals
* 3 de febrero: fiestas patronals en honor de Sant Blas.

## Referencias

## Vinclos externos

*  Pachina web oficial municipal d'Oliva de Plasencia.
Bronco Billy

***Bronco Billy*** (títol orichinal, estrenada en Aragón con ixe mesmo títol) ye una cinta de cine de comedia dramatica de l'anyo 1980 dirichida por Clint Eastwood seguntes un guión orichinal de Dennis Hackin, con una banda sonora orichinal de Snuff Garrett, una dirección de fotografía de David Worth, una producción cinematografica de Dennis Hackin y Neil Dobrofsky ta las productoras *[[Warner Bros.]]* y *[[Second Street Films]]*, y con un elenco que se composa, entre d'atros, por os actors Clint Eastwood, Sondra Locke, Geoffrey Lewis, Scatman Crothers, Bill McKinney, Sam Bottoms, Dan Vadis, Sierra Pecheur, Walter Barnes, Woodrow Parfrey, Beverlee McKinsey, Doug McGrath, Hank Worden y William Prince.

*Billy "Bronco Billy" McCoy* ye qui diriche un circo ambulant con un espectaclo ambientau en o "Far West" sin guaire exito, dica lo punto que fa seis meses que no puet pagar a los suyos treballadors. Bel día visita la casa d'o lugar d'un pueblo ta solicitar un permiso ta la instalación d' suyo espectaclo y casualment se i troba con *Antoinette Lily*, qui ye en ixe mesmo lugar ta casar-se. Tanimientres, *Antoinette* disprecia a su futuro mariu con qui nomás se casa porque amenista casar-se antis de cumplir 30 anyos ta recibir un herencio. Pero lo día dimpués d'a voda o mariu d'ella ha desapareixiu con os diners y con l'auto d'a muller, qui decide demanar aduya a *Billy*. Como *Billy* amenista substituyir a la suya estrela en un numero con cutiellos en haber resultau ferida, accepta la oferta.

*Bronco Billy* s'ambienta en os estaus d'Idaho y Montana en a epoca actual d'a cinta (1980) y las suyas escenas se filmoron en bellas localidaz d'Idaho y Oregón en os Estaus Unius.

## Elenco

## Se veiga tamién
* Cine en 1980.
* Cintas de 1980.

## Referencias

## Vinclos externos
*  ''Bronco Billy'' en Internet Movie Database.
*  ''Bronco Billy'' en FilmAffinity.
*  ''Bronco Billy'' en AllMovie.
*  ''Bronco Billy'' en Box Office Mojo.
*  ''Bronco Billy'' en Rotten Tomatoes.
*  ''Bronco Billy'' en Allociné.
*  ''Bronco Billy'' en Letterboxd.
*  ''Bronco Billy'' en TCM Movie Database.
*  ''Bronco Billy'' en Metacritic.
*  ''Bronco Billy'' en l**[[American Film Institute Catalog]]'' de l**American Film Institute''.
Dead Calm (cinta)

:*Iste articlo ye sobre una cinta australiana de cine d'intriga de l'anyo 1989; ta atros usos, se veiga *'Dead Calm***.

***Dead Calm*** (títol orichinal en [[Idioma anglés|anglés]], en [[Idioma aragonés|aragonés]] ***Calma total**', estrenada en Aragón con iste zaguer títol) ye una cinta de cine d'intriga de terror de cine australiano de l'anyo 1989 dirichida por Phillip Noyce seguntes un guión adaptau por Terry Hayes (basau en a novela *[[Dead Calm (novela)|Dead Calm]]* publicada por Charles Williams en 1963), con una banda sonora orichinal de Graeme Revell, una dirección de fotografía de Dean Semler, una producción cinematografica de Terry Hayes, George Miller y Doug Mitchell ta la productora cinematografica *[[Kennedy Miller]]* y protagonizada por os actors Sam Neill, Nicole Kidman y Billy Zane.

En a cinta se conta cómo una parella, dimpués de perder un fillo en un accident d'auto que conduciba la muller, preba de superar l'angunia que padixe la muller en remerar os feitos y sentir-se culpable de l'accident. Lo mariu li proposa de fer u viache en o suyo yate por l'oceano Pacifico toz dos solos, y la muller accepta. Todo parixe seguir igual dica que troban un atro yate a la deriva d'o cual fuye ascape un pasachero, que lis explica que lo barco ye fundindo-se, ta dimpués epxlicar que viachaba con tras cinco personas que morioron por botulismo.

A cinta s'ambienta en a suya epoca actual (1989) en l'oceano Pacifico y las suyas escenas se filmoron en Sydney (Nueva Galas d'o Sud) y en Queensland en Australia. *Dead Calm* recibió bels premios y nominacions, mas que mas Premios AACTA de l'Academia Australiana d'o Cine y d'a Televisión.

## Elenco

## Se veiga tamién
* Cine en 1989.
* Cintas de 1989.

## Referencias

## Vinclos externos
*  ''Dead Calm'' en Internet Movie Database.
*  ''Dead Calm'' en Rotten Tomatoes.
*  ''Dead Calm'' en FilmAffinity.
*  ''Dead Calm'' en Allociné.
*  ''Dead Calm'' en Letterboxd.
*  ''Dead Calm'' en Box Office Mojo.
*  ''Dead Calm'' en AllMovie.
*  ''Dead Calm'' en TCM Movie Database.
*  ''Dead Calm'' en Metacritic.
*  ''Dead Calm'' en Netflix.
Gerty Cori

**Gerty Theresa Cori**, naixida **Gertrude Theresa Radnitz** de Praga, Imperio Austrohongaro lo 15 d'agosto de 1896 y muerta lo 26 d'octubre de 1957, estió una bioquimica que ganó lo Premio Nobel de Fisiolochía u Medecina en 1947, compartiu con Carl Ferdinand Cori y Bernardo Houssay per o suyo papel en l'escubrimiento d'o curso d'a conversión catalitica d'o glucocheno.

## Referencias
North to Alaska

***North to Alaska*** (títol orichinal en anglés, en aragonés ***Norte d'Alaska***, estrenada en Aragón con o títol en castellano d***'Alaska, tierra de oro***, en aragonés ***Alaska, tierra d'oro***) ye una cinta de cine estausunidense de l'anyo 1960 de cine de western comico romantico dirichida por Henry Hathaway seguntes un guión adaptau por John Lee Mahin, Martin Rackin, Claude Binyon, Wendell Mayes y Ben Hecht (basau en *[[Birthday Gift]]*, una obra de Ladislas Fodor de 1939 basada en una ideya de John Kafka), con una banda sonora orichinal de Lionel Newman, una dirección de fotografía de Leon Shamroy, una producción cinematografica de Henry Hathaway, John Lee Mahin y Charles Feldman ta la productora cinematografica *[[20th Century Fox]]* y un elenco formau, en os principals papels d'a cinta, por os actors John Wayne, Stewart Granger, Ernie Kovacs, Fabian, Capucine, Mickey Shaughnessy, Karl Swenson, Kathleen Freeman, John Qualen, Stanley Adams, Stephen Courtleigh, Lilyan Chauvin y Douglas Dick.

*Sam McCord* ye un buscador d'oro en Nome (Alaska) que marcha enta Seattle (Washington) a buscar a la promesa d'o suyo socio *George Pratt* ta levar-la con él y que se celebre la suya voda. Sindembargo, cuan i plega troba que la mesacha ya s'ha casau con un atro, sin saber que lo suyo antigo novio ye agora un cabalero propietario d'una important mina d'oro. *Sam* troba casualment a *Michelle "Angel" Bonet*, qui tamién ye francesa como la primera novia d'o suyo socio, y li fa la proposición de que marche con él ta casar-se. Él creye que ella ha comprendiu que ye una proposición de voda con o suyo socio, pero ella ha pensau que ye una proposición de voda con él, y accepta. Cuan toz dos baixan d'o barco en Nome ella para cuenta de l'error.

A cinta s'ambienta en Seattle (Washington) y en Nome (Alaska) en l'anyo 1901, y las escenas d'a cinta se filmoron en Yukón en Canadá y en bellas localizacions en California en os Estaus Unius.

Ye una cinta que ha recibiu bel premio, encara que garra d'éls fa parte d'os premios mas conoixius u destacaus.

## Elenco

## Se veiga tamién
* Cine en 1960.
* Cintas de 1960.

## Referencias

## Vinclos externos

*  ''North to Alaska'' en Internet Movie Database.
*  ''North to Alaska'' en Rotten Tomatoes.
*  ''North to Alaska'' en AllMovie.
*  ''North to Alaska'' en TCM Movie Database.
*  ''North to Alaska'' en l**[[American Film Institute Catalog]]'' de l**American Film Institute*.
*  [https://www.filmaffinity.com/en/film300862.html *North to Alaska*] en [[FilmAffinity]].
*  [https://www.allocine.fr/film/fichefilm_gen_cfilm=70039.html *North to Alaska*] en [[Allociné]].
*  [https://www.boxofficemojo.com/movies/?id=northtoalaska.htm *North to Alaska*] en [[Box Office Mojo]].
*  [https://www.netflix.com/title/60027679 *North to Alaska''] en Netflix.
Actinio

L**'actinio** ye un elemento quimico d'a tabla periodica de simbolo **Ac** y de numero atomico 89. Estió descubierto en 1899 per André-Louis Debierne. O suyo nombre promana d'o griego *aktis*, *aktinos* (ακτίς, ακτίνος), "cluc".

## Referencias
Torio

O **torio** ye un elemento quimico d'a tabla periodica de simbolo **Th** y de numero atomico 90. Estió descubierto en 1829 per Jöns Jacob Berzelius. O suyo nombre promana d'o dios d'a mitolochía escandinava Thor.

## Referencias
Protactinio

O **protactinio** ye un elemento quimico d'a tabla periodica de simbolo **Pa** y de numero atomico 91. Estió descubierto en 1917 per Lise Meitner y Otto Hahn. O suyo nombre promana d'o griego *protos* "primer" y "actinio".

## Referencias
Uranio

L**'uranio** ye un elemento quimico d'a tabla periodica de simbolo **U** y de numero atomico 92. Estió descubierto en 1789 per Martin Heinrich Klaproth. O suyo nombre promana d'a planeta Urano.

L'uranio se desintegra radioactivament emitindo una particla alfa. A vida meya d'esta desintegración vareya entre 159.200 y 4.500 millons d'anyos pa diferents isotopos, lo que los fa útils pa datar a edat d'a Tierra. Os isotopos mas comuns en l'uranio natural son l'uranio-238 (que tiene 146 neutrons y represienta mas d'o 99% de l'uranio d'a Tierra) y l'uranio-235 (que tiene 143 neutrons).

A suya densidat ye aproximadament un 70% mayor que la d'o plumo y liucherament menor que la de l'oro u lo tungsteno. Se troba naturalment en baixas concentracions d'unas pocas partes per millón en o suelo, as penyas y l'augua, y s'extraye comercialment de minerals que contienen uranio, como la uraninita.

Eugène-Melchior Péligot estió lo primero en aislar o metal y las suyas propiedaz radioactivas estioron descubiertas en 1896 per Henri Becquerel. As investigacions d'Otto Hahn, Lise Meitner, Enrico Fermi y atros, como Robert Oppenheimer, a partir de 1934 levoron a lo suyo uso como combustible en a industria d'a enerchía nucleyar y en Little Boy, a primera arma nucleyar emplegada en a guerra.

## Referencias
La pequeña Suiza

***La pequeña Suiza*** (títol orichinal en castellano, en aragonés ***A chicota Suiza***, estrenada en Aragón con o suyo títol orichinal) ye una cinta de cine de comedia de l'anyo 2019 coproducida por o cine espanyol y lo cine portugués dirichida por Kepa Sojo seguntes un guión orichinal d'Alberto López, Daniel Monedero, Jelen Morales, Sonia Pacios y Kepa Sojo, con una banda sonora orichinal de Tiago Perestrelo, una dirección de fotografía de Kenneth Oribe, una producción cinematografica de Ricardo Marco Budé, José Luis Jiménez, Kiko Martínez, Ignacio Salazar-Simpson, Katixa Silva y Leonel Vieira ta las productoras *[[Nadie es Perfecto]]*, *[[Kuttuna Filmak]]*, *[[Stopline Films]]* y *[[Mogambo (productora cinematografica)|Mogambo]]* y que conta con un elenco d'actors formau, en os suyos papels principals, por Pêpê Rapazote, Maggie Civantos, Ingrid García Jonsson, Antonio Resines, Karra Elejalde, Anabela Teixeira, Kandido Uranga, Ramón Barea, Secun de la Rosa, Enrique Villén, Jon Plazaola, Mikel Losada, Maribel Salas, Lander Otaola, Susana Soleto, Isabel Guardiola y Iñigo Salinero.

O guión d'a cinta s'inspira en a cinta de cine britanico *[[Passport to Pimlico]]* (1949, Henry Cornelius) y conta cómo Tellería ye un lugar imachinario (remedo de Condado de Treviño en a provincia de Burgos) que encara que perteneixe a la comunidat autonoma de Castiella y Leyón, o suyo territorio ye un enclau adintro d'o País Basco. Os suyos habitants se troban dividius entre los que se consideran bascos y los que se consideran castellans, pero garra d'as dos comunidaz autonomas no amuestra muito intrés por o lugar. Tanimientres, bel día descubren que Guillén Tell, l'heroi nacional de Suiza, ye apedacau en Tellería y que se i conserva un documento que diz que Tellería fa parte de Suiza. Alavez deciden pedir l'anexión d'o lugar a Suiza.

*La pequeña Suiza* s'ambienta asinas en a suya epoca actual (2019) en Castiella y Leyón y Suiza y las suyas escenas se filmoron en Vitoria y Artziniega en o País Basco.

## Elenco

## Se veiga tamién
* Cine en 2019.
* Cintas de 2019.

## Referencias

## Vinclos externos
*  ''La pequeña Suiza'' en Internet Movie Database.
*  ''La pequeña Suiza'' en FilmAffinity.
*  ''La pequeña Suiza'' en Allociné.
*  ''La pequeña Suiza'' en Letterboxd.
*  ''La pequeña Suiza'' en Netflix.
*  ''La pequeña Suiza'' en Rotten Tomatoes.
Neptunio

O **neptunio** ye un elemento quimico d'a tabla periodica de simbolo **Np** y de numero atomico 93. Estió descubierto en 1940 per Edwin McMillan y Philip H. Abelson. O suyo nombre promana d'a planeta Neptuno.

## Referencias
Plutonio

O **plutonio** ye un elemento quimico d'a tabla periodica de simbolo **Pu** y de numero atomico 94. Estió descubierto en 1940 per Glenn T. Seaborg. O suyo nombre promana d'a planeta nana Plutón.

## Referencias
Paso Khyber

:*Iste articlo ye sobre un puerto de montanya en a muga entre Pakistán y Afganistán; ta lo puerto d'o mesmo nombre en Nueva Zelanda, se veiga *'Paso Khyber (Nueva Zelanda)**''.

O **paso Khyber** u **paso de Khyber*' ye un [[puerto de montanya]] situau en a [[Provincias de Pakistán|provincia]] de [[Khyber Pakhtunkhwa]] en [[Pakistán]] que connecta la ciudat de [[Landi Kotal]] con a [[val de Peshawar]] en [[Jamrud]] bien amán d'a muga con a [[Provincias d'Afganistán|provincia]] de [[Provincia de Nangarhar|Nangarhar]] en [[Afganistán]] que se troba nomás que a 5 [[km]] de [[distancia]]. En estar parte d'a [[Rota d'a Seda]] ha estau historicament de muita importancia [[Comercio|comercial]] en estando la prencipal vía de comunicación entre l'[[Asia Central]] y lo [[subcontinent indio]] en trescruzando la cordelera de [[Safed Koh]] (*Montanyas Blancas*) en l'[[Hindu Kush]]. Como consecuencia historicament ha teniu tamién muita importancia militar y politica con o constant intrés en o suyo control por part d'as potencias mugants en cada momento historico y ha estau tamién a vía de dentrada en o subcontinent d'as invasions procedents d'o norte y l'ueste, dica lo punto que se considera que la clamada "[[migración indoaria]]" u invasión d'o subcontinent por os [[pueblos indoiranios]] (u "[[arios]]") arredol de [[1700 aC]] que esclafó a [[civilización d'a val de l'Indo]] s'escaició a través d'iste puerto de montanya.

== Cine ==
Por a importancia estratechica d'iste puerto de montanya, mientres o [[Raj Britanico]] se convirtió en un territorio con ampla presencia militar, estando cuantas as cintas mas que mas de [[cine d'aventuras]] u de [[cine belico]] que li fan mención:
* [[1950]]: *Kim*, dirichida por [[Victor Saville]].
* [[1953]]: *King of the Khyber Rifles*, dirichida por [[Henry King]].
* [[1975]]: *The Man Who Would Be King'', dirichida por John Huston.

## Vinclos externos
Albuñán

**Albuñán** ye un municipio espanyol d'a comunidat autonoma d'Andalucía que se troba en a provincia de Granada. A suya población ye de 407 habitants (2022), en una superficie de 8,53&nbsp;km² y una densidat de población de 48 hab/km².

## Referencias
The Secret Invasion

***The Secret Invasion*** (títol orichinal en anglés, en aragonés ***Invasión secreta***, estrenada en Aragón con iste zaguer títol) ye una cinta de cine estausunidense de l'anyo 1964 de cine belico dirichida por Roger Corman seguntes un guión orichinal de R. Wright Campbell, con una banda sonora orichinal de Hugo Friedhofer, una dirección de fotografía d'Arthur E. Arling, una producción cinematografica de Gene Corman ta las productoras *[[The Corman Company]]* y *[[San Carlos Productions]]* y un elenco d'o cual en fan parte, entre d'atros, os actors Stewart Granger, Raf Vallone, Mickey Rooney, Edd Byrnes, Henry Silva, Mia Massini, William Campbell, Helmo Kindermann, Enzo Fiermonte, Peter Coe, Nan Morris, Helmuth Schneider, Giulio Marchetti, Craig March y Nicholas Rend.

En 1943 los Aliaus preparan a invasión d'Italia y amenistan que las tropas d'a *[[Wehrmacht]]* que se troban en a peninsula balcanica se i mantengan y los alemans no las tresladen enta la peninsula italica, asinas que lis cal organizar operacions de distracción que fixen a los alemans en os Balcans. L'exercito britanico recruta con ixe obchectivo a un grupo de delincuents de variadas nacionalidaz con una misión muit concreta: viachar en un chicot barco por a mar Hadriatica dica la ciudat de Ragusa en Yugoslavia ta liberar a lo *[[cheneral]] Quadri*, un cheneral de l'exercito taliano a qui los alemans mantienen presonero ta evitar una sublevación d'os soldaus italians contra los alemans. L'alto mando d'os Aliaus deseya que *Quadri* lidere a los soldaus italians en una alianza con os partisans ta combatir contra los alemans.

A cinta s'ambienta asinas en l'anyo 1943 en o Caire en Echipto y en Ragusa en l'actual Croacia y las suyas escenas se filmoron en ixa mesma ciudat.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''The Secret Invasion'' en Internet Movie Database.
*  ''The Secret Invasion'' en FilmAffinity.
*  ''The Secret Invasion'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/17304/enwp *The Secret Invasion*] en [[TCM Movie Database]].
*  [https://www.allmovie.com/movie/v109281 *The Secret Invasion*] en [[AllMovie]].
*  [https://www.netflix.com/title/70093750 *The Secret Invasion*] en [[Netflix]].
*  [https://letterboxd.com/film/the-secret-invasion/ *The Secret Invasion*] en [[Letterboxd]].
*  [https://www.allocine.fr/film/fichefilm_gen_cfilm=9255.html *The Secret Invasion''] en Allociné.
Lethal Weapon

***Lethal Weapon*** (títol orichinal en anglés, en aragonés ***Arma letal***, estrenada en Aragón con iste zaguer títol) ye una cinta de cine estausunidense de l'anyo 1987 de cine policiaco d'acción ("buddy cop") dirichida por Richard Donner seguntes un guión orichinal de Shane Black, con una banda sonora orichinal de Michael Kamen y Eric Clapton, una dirección de fotografía de Stephen Goldblatt y una producción cinematografica de Richard Donner y Joel Silver. Forman l'elenco d'a cinta, entre d'atros, os actors Mel Gibson, Danny Glover, Gary Busey, Mitchell Ryan, Tom Atkins, Darlene Love y Traci Wolfe. Ye la primera cinta d'una franquicia (Lethal Weapon) formada por atras tres cintas protagonizadas por Mel Gibson y Danny Glover.

*Martin Riggs* ye un Policía en Los Angeles que dende que morió su muller tien tendencia a pensar en o suicidio y la mayor parte d'os policías d'o Departamento de Policía de Los Angeles se niegan a treballar con él, en considerar que ixas tendencias son un periglo ta qui comparta patrulla con él. D'atra man, *Roger Murtaugh* ye un atro policía d'a mesma ciudad a qui un amigo d'a guerra de Vietnam li demana charrar con él, pero antes de trobar-se, a *Murtaugh* lo claman ta un asasinato y descubre que la victima ye la filla d'o suyo amigo. Os superiors d'ambos policías deciden que toz dos sían companyers de patrulla, cosa que a *Murtaugh* no li cuaca masiau. Taniientres, toz dos escomencipian la investigación d'o caso y poquet a poquet aprenden a colaborar l'uno con l'atro.

A cinta s'ambienta en a suya epoca actual (1987) en a ciudat de Los Angeles y las suyas escenas se filmoron en Long Beach, Los Angeles, West Hollywood, Burbank, Inglewood, El Segundo, Santa Monica y atras localidaz en California, amás d'en os *[[Universal Studios]]* en Universal City en ixe mesmo estau.

*Lethal Weapon* ha recibiu bels premios y nominacions, en destacando una nominación a los Premios Oscar en a suya 60<sup>ena</sup> edición a l'Oscar a lo Millor Soniu.

## Elenco

## Se veiga tamién
* Cine en 1987.
* Cintas de 1987.

## Referencias

## Vinclos externos

*  Pachina web oficial de *Lethal Weapon*.
*  ''Lethal Weapon'' en Internet Movie Database.
*  ''Lethal Weapon'' en AllMovie.
*  ''Lethal Weapon'' en FilmAffiity.
*  ''Lethal Weapon'' en Allociné.
*  ''Lethal Weapon'' en Rotten Tomatoes.
*  ''Lethal Weapon'' en Letterboxd.
*  ''Lethal Weapon'' en Box Office Mojo.
*  ''Lethal Weapon'' en TCM Movie Database.
*  ''Lethal Weapon'' en Metacritic.
*  ''Lethal Weapon'' en l**[[American Film Institute Catalog]]'' de l**American Film Institute*.
*  [https://web.archive.org/web/20200426052847/https://www.netflix.com/title/696471 *Lethal Weapon''] en Netflix.
Primer ministro de Letonia

O **Primer ministro de Letonia** (en letón, *ministru prezidents*) ye o chefe de Gubierno d'o país y preside o Consello de Ministros. O primer ministro ye eslechito por o President d'a Republica, que ye o chefe d'Estau y refrendau por o Parlamento letón.

Dende o 15 de setiembre de 2023 a primera ministra ye Evika Siliņa, d'o partiu Nueva Unidat.

## Vinclos externos
*   Sitio web oficial d'o Gubierno de Letonia
Blood and Money

***Blood and Money*** (títol orichinal en anglés, en aragonés ***Sangre y diners***, estrenada en Aragón con o títol de ***Cazador blanco***) ye una cinta de cine d'intriga dramatica d'acción de l'anyo 2020 dirichida por John Barr (estando ista la suya primer cinta como director) seguntes un guión orichinal d'él mesmo, de Mike McGrale y Alan Petherick, con una banda sonora orichinal de Zak McNeil, una dirección de fotografía de John Barr y una producción cinematografica a'l cudiau d'o productor cinematografico Suza Horvat ta la productora cinematografica *[[Allagash]]*. Protagonizan a cinta os actors Tom Berenger, Kristen Hager y Jimmy LeBlanc.

*Jim Reed* ye un veterano de guerra que ha deixau la bebida porque d'antes mas en conducir l'auto baixo los efectos de l'alcol provocó un accident a on morió su filla. Agora viacha con a suya autocaravana y como li cuaca la caza ha decidiu cazar un ciervo d'hibierno en Montana. Sindembargo, dispara contra lo que creye que ye un ciervo pero en realidat ye una choven, que resulta muerta. La puya en a suya caravana ta comunicar-lo a las autoridaz pero finalment decide amagar os feitos. Dentra en un bar ta beber-ie una copa pero escuita por a televisión que uns atracadors han atracau un casino provocando tres muertos y cuatre ferius y fuyindo con os diners. A noticia s'acompanya con una imachen de dos d'os atracadors, y *Jim* reconoix perfectament que una d'os atracadors ye la muller que él acaba de matar accidentalment, y que ixa muller portaba con ella una bolsa que quedó albandonada en o lugar d'os feitos. En tornar-ie, veye que en a bolsa son os diners d'o robo, perose tro ba con que los atros miembros d'a banda tamién i son y quieren o botín, con o cual escapa *Jim* estando perseguiu y prencipiando una luita entre *Jim* y los atracadors ta qedar-se con os diners.

*Blood and Money* s'ambienta en a suya epoca actual (2020) en Montana y las suyas escenas se filmoron en Rumford y bellas atras localizacions en Maine.

## Elenco

## Se veiga tamién
* Cine en 2020.
* Cintas de 2020.

## Referencias

## Vinclos externos
*  ''Blood and Money'' en Internet Movie Database.
*  ''Blood and Money'' en Rotten Tomatoes.
*  ''Blood and Money'' en FilmAffinity.
*  ''Blood and Money'' en Letterboxd.
Guapo heredero busca esposa

***Guapo heredero busca esposa*** (títol orichinal en castellano, en aragonés ***Poliu hereu busca esposa***, estrenada en Aragón con o suyo títol orichinal) ye una cinta de cine de comedia de cine espanyol de l'anyo 1972 dirichida por Luis María Delgado seguntes un guión orichinal de Juan José Alonso Millán, con una banda sonora orichinal de Gregorio García Segura, una dirección de fotografía de Hans Burmann, una producción cinematografica de Miguel Tudela ta la productora cinematografica *[[Diasa P.C.]]* y un elenco formau en os principals papels d'a cinta por os actors Alfredo Landa, Esperanza Roy, José Sacristán, Antonio Ferrandis, Ricardo Merino, Gracita Morales, Alfonso del Real, Mónica Randall, Laly Soldevila, Rafaela Aparicio, Erasmo Pascual, Carmen Martínez Sierra, José Luis Uribarri, Adrián Ortega y Luis Barbero.

*Fidel Frutos* vive con su pai en un lugarón perdiu en Castiella-La Mancha d'o cual en son os dos solos habitants. Su pai siempre li diz que lis cal asperar vivindo-ie dica un día concreto, pero mai no li diz porqué. Cuan su pai muere, se desvela lo misterio y *Fidel* conoix que en ixa calendata la familia que viva en o lugar recibirá l'herencio d'a cabalera propietaria d'o lugar, como ista heba ordenau en o suyo testamento. Tanimientres, bi ha un problema: l'herencio lo recibirá una familia, y no una persona sola, asinas que *Fidel* ha de casar-se ta formar una familia y poder recibir l'herencio, y lo tiempo apremia. Aduyau por dos amigos y por o mosén d'o pueblo vecino, decide publicar un anuncio en a prensa. En recibir as respuestas marcha enta Madrit ta conocer a las candidatas pero denguna no ye lo que él aspera, encara que finalment se casa con una d'ellas, adedicada a la prostitución, con l'alcuerdo de compartir l'importe de l'herencio entre los dos.

A cinta s'ambienta en a suya epoca actual (1972) en Castiella-La Mancha y Madrit, y las suyas escenas se filmoron en Guadalachara, Horche y Yebes en a provincia de Guadalachara en Castiella-La Mancha y en Madrit en a Comunidat de Madrit.

## Elenco

## Se veiga tamién
* Cine en 1972.
* Cintas de 1972.

## Referencias

## Vinclos externos
*  ''Guapo heredero busca esposa'' en Internet Movie Database.
*  ''Guapo heredero busca esposa'' en FilmAffinity.
*  ''Guapo heredero busca esposa'' en Letterboxd.
Sphinx (cinta)

:*Iste articlo ye sobre una cinta de cine d'intriga estausunidense de l'anyo 1981; ta atros usos, se veiga *'Sphinx***.

***Sphinx*** (títol orichinal en [[Idioma anglés|anglés]], en [[Idioma aragonés|aragonés]] ***Esfinx***, estrenada en [[Aragón]] con o suyo títol traduciu enta lo [[Idioma castellano|castellano]] como ***La esfinge**'') ye una [[cinta]] de [[cine d'intriga]] d'[[Cine d'aventuras|aventuras]] de [[cine estausunidense]] dirichida por [[Franklin J. Schaffner]] seguntes un [[guión adaptau]] por [[John Byrum]] (basau en a [[novela]] ''[[Sphinx]]'', publicada por [[Robin Cook]] en [[1979]]), con una [[banda sonora orichinal]] de [[Michael J. Lewis]], una [[dirección de fotografía]] d'[[Ernest Day]], una [[producción cinematografica]] de [[Stanley O'Toole]] ta la [[productora cinematografica]] ''[[Orion Pictures]]'' y un [[elenco]] d'[[actor]]s en os suyos papels principals composau por [[Lesley-Anne Down]], [[Frank Langella]], [[Maurice Ronet]], [[John Gielgud]], [[Vic Tablian]], [[Martin Benson]], [[John Rhys-Davies]], [[Nadim Sawalha]], [[Tutte Lemkow]], [[Saeed Jaffrey]], [[Eileen Way]], [[William Hootkins]], [[James Cossins]], [[Victoria Tennant]] y [[Behrouz Vossoughi]].

''Erica Baron'' ye una [[Echiptologo|echiptologa]] que ye fendo un treballo d'investigación sobre l'[[arquitecto]] chefe d'o [[faraón]] [[Seti I]]. En plegar en [[o Caire]] contacta con un vendedor d'[[Antigüidat|antigüidaz]] a qui bien luego ella veye cómo l'[[Asasinato|asasinan]] y los asasins tamién la persigien a ella. En primeras troba bella protección en un [[periodista]] francés pero tamién d'o delegau d'antigüidaz d'as [[Nacions Unidas]]. Poquet a poquet para cuenta de que poseye la clau ta fer un gran descubrimiento en a [[val d'os Reis]] en [[Luxor]] pero la persigue una organización de traficants d'obras d'arte en o mercau negro.

''Sphinx'' s'ambienta en a epoca actual d'a cinta, ye decir, en [[1981]], en [[Echipto]]. Las suyas escenas se filmoron en o templo de [[Luxor]] ([[gubernación de Luxor]]) y en [[o Caire]] en [[Echipto]] y en [[Budapest]] en [[Hongría]].

== Elenco ==


== Se veiga tamién ==
* [[Cine en 1981]].
* [[Cintas de 1981]].

== Referencias ==


== Vinclos externos ==
*  [https://www.imdb.com/title/tt0083113/ ''Sphinx''] en [[Internet Movie Database]].
*  [https://catalog.afi.com/Catalog/moviedetails/56698 ''Sphinx''] en l**American Film Institute Catalog* de l*'American Film Institute*.
*  [https://www.allmovie.com/movie/v46060 *Sphinx*] en [[AllMovie]].
*  [https://www.tcm.com/tcmdb/title/18346/enwp *Sphinx*] en [[TCM Movie Database]].
*  [https://www.boxofficemojo.com/movies/?id=sphinx.htm *Sphinx*] en [[Box Office Mojo]].
*  [https://www.rottentomatoes.com/m/1019612_sphinx *Sphinx*] en [[Rotten Tomatoes]].
*  [https://letterboxd.com/film/sphinx/ *Sphinx*] en [[Letterboxd]].
*  [https://www.filmaffinity.com/en/film448454.html *Sphinx*] en [[FilmAffinity]].
*  [https://www.allocine.fr/film/fichefilm_gen_cfilm=6290.html *Sphinx''] en Allociné.
Un buco in fronte

***Un buco in fronte*** (títol orichinal en italiano, en aragonés ***Un forau en a frent***, estrenada en Aragón con o suyo títol traduciu enta lo castellano como ***Un agujero en la frente***) ye una cinta de cine de western (concretament de *[[spaghetti western]]*) de cine italiano de l'anyo 1968 dirichida por Giuseppe Vari seguntes un guión orichinal d'Adriano Bolzoni, con una banda sonora orichinal de Roberto Pregadio, una dirección de fotografía d'Amerigo Gengarelli, una producción cinematografica de Francesco Giorgi y Antonio Lucatelli ta la productora cinematografica *[[Tigielle 33]]* y un elenco composau, en os suyos papels principals, por Dragomir Bojanić, Robert Hundar, Rosy Zichel, Corinne Fontaine, Giuseppe Addobbati, Jhon Bryan, Gianni Brezza, Giorgio Gargiullo, Elsa Janet Waterston, Gino Marturano, Mario Dardanelli y Bruno Cattaneo, entre d'atros actors.

Tres desertors de l'exercito mexicano heban amagau un tresoro, consistent en a paga de l'exercito d'o cheneral Antonio López de Santa Anna, y ta trobar-lo cal reunir tres cartas d'una baraixa a on s'amagan as instruccions. Cada desertor poseye una carta y hue son *Munguja*, o bandiu *Murienda* y *Garrincha*. Un d'éls, *Murienda*, pide lo refirme de *Billy Blood* pero antes d'a trobada ye asasinau. Poquet a poquet *Billy Blood* conoix ta qué l'heba citau *Murienda*.

A cinta s'ambienta en Mexico en bel momento indeterminau de meyaus d'o sieglo XIX.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Un buco in fronte'' en Internet Movie Database.
*  ''Un buco in fronte'' en FilmAffinity.
*  ''Un buco in fronte'' en Ltterboxd.
Andurria

**Andurria** ye un despoblau medieval situau en o termin municipal de la Puebla de Valverde, en a comarca de Gúdar-Chabalambre, en a provincia de Teruel.
Vente a ligar al Oeste

***Vente a ligar al Oeste*** (títol orichinal en castellano, en aragonés *** Viene-te a ligar a l'Ueste***, estrenada en Aragón con o suyo títol orichinal) ye una cinta de cine espanyol de cine de comedia de l'anyo 1972 dirichida por Pedro Lazaga seguntes un guión orichinal de Vicente Escrivá y Vicente Coello, con una dirección de fotografía de Raúl Pérez Cubero, una producción cinematografica de Vicente Escrivá ta las productoras *[[Aspa Producciones Cinematográficas]]* y *[[Filmayer]]*, una banda sonora orichinal de Máximo Barratas y un elenco d'u cual en fan parte, entre d'atros, os actors Alfredo Landa, Antonio Ferrandis, José Sacristán, Tito García, Saturno Cerra, Mirta Miller, Tina Sáinz, José Yepes y Josele Román.

*Benito Montilla* treballa como guardagullas en o ferrocarril enta Almería y bel día creye que los Estaus Unius han invadiu Espanya y marcha a veyer qué s'escayece, trobando-se en bel meyo d'o rodache d'una cinta cuan ha d'esclatar un camatón de dinamita. En quedar feriu, ta evitar pagar-li una indemnización por l'accident, una actri li fa un beso, y *Benito* queda enlucernau por o mundo d'o cine y decide marchar enta Almería ta vivir l'aventura d'o cine.

*Vente a ligar al Oeste* s'ambienta en Almería y en a suya provincia en epoca actual d'a cinta (1972) y las suyas escenas se filmoron en ixa mesma ciudat d'Almería y en Madrit. A cinta recibió un Premio d'o Sindicato Nacional del Espectáculo a lo Millor Actor Segundario.

## Elenco

## Se veiga tamién
* Cine en 1972.
* Cintas de 1972.

## Referencias

## Vinclos externos
*  ''Vente a ligar al Oeste'' en Internet Movie Database.
*  ''Vente a ligar al Oeste'' en FilmAffinity.
*  ''Vente a ligar al Oeste'' en Letterboxd.
Un curita cañón

***Un curita cañón*** (títol orichinal en castellano, en aragonés ***Un mosenet canyón***, estrenada en Aragón con o suyo títol orichinal) ye una cinta de cine espanyol de cine de comedia de l'anyo 1974 dirichida por Luis María Delgado seguntes un guión orichinal de Vicente Escrivá, con una banda sonora orichinal de Gregorio García Segura, una dirección de fotografía de José Fernández Aguayo (fillo) y una producción cinematografica de Jesús R. Folgar ta la poductora cinematografica *[[Talia Films]]*. L'elenco d'a cinta lo forman, en os suyos papels principals, os actors Alfredo Landa, Irene Gutiérrez Caba, Nené Morales, Antonio Ferrandis, Alfonso del Real, Ricardo Tundidor, Emilio Gutiérrez Caba, Erasmo Pascual, Mercedes Borqué, José Franco, Luis Rico, Carmen Martínez Sierra, Carmen Roldán, Francisco Camoiras, Ángel Terrón, Vicente Vega, Edy Lage, Pilar Gómez Ferrer y María Elena Flores.

*Mosén Saturio*ye un mosén aragonés conoixiu en l'arcebispau por a suya aversión a la inchusticiz y por a suya incapacidat de callar-se debant de cualsiquier inchusticia. En a suya zaguer parroquia ha teniu problemas por ixo y agora lo ninvían en una nueva parroquia. Cuan i plega, descubre que lo lugar ye baixo lo control d'una cabalera muller que domina a toz os habitants d'o lugar, *donya Aurora*, y que creye que puet tamién controlar-lo a él. Bien luego prencipia una luita entre toz dos.

*Un curita cañón* s'ambienta en bel lugar no identificau d'Espanya (encara que en a cinta se veye bel vehiclo con matricula de Navarra) y que no ye Aragón, y se filmó en Albarracín (Sierra d'Albarracín) y en El Molar en a Comunidat de Madrit.

## Elenco

## Se veiga tamién
* Cine en 1974.
* Cintas de 1974.

## Referencias

## Vinclos externos
*  ''Un curita cañón'' en Internet Movie Database.
*  ''Un curita cañón'' en FilmAffinity.
Solano de la Vega

**Solano de la Vega** ye una urbanización d'o municipio d'Alcalá de la Selva, en la comarca de Gúdar-Chabalambre y en a provincia de Teruel.
Mas d'Antón

**Mas d'Antón** (en castellano *Mas de Antón*) ye un lugar d'o municipio de Fuents de Rubielos, en a comarca de Gúdar-Chabalambre y a provincia de Teruel.
El Cerrau

**El Cerrau** (en castellano *El Cerrao*) ye un despoblau medieval situau en o termin municipal d'Obón, en a comarca d'as Cuencas Meneras, en a provincia de Teruel.
Benamaurel

**Benamaurel** ye un municipio espanyol d'a comunidat autonoma d'Andalucía que se troba en a provincia de Granada. A suya población ye de 2.275 habitants (2022), en una superficie de 127,89&nbsp;km² y una densidat de población de 18 hab/km².

## Referencias
Bogen (Alemanya)

**Bogen** (en bavaro *Boong*) ye un ciudat de Bavera, Alemanya. Se troba en o districto de Straubing-Bogen.

## Puestos d'intrés
* *Bogenberg* y lo suyo santuario de l'Asumpción de Santa María (*Wallfahrtskirche Mariä Himmelfahrt*).

## Referencias
Joy Division (cinta de 2006)

:*Iste articlo ye sobre una cinta anglo-chermano-hongaresa de cine pseudobiografico dramatico d'espionache de l'anyo 2006; ta atros usos, se veiga *'Joy Division** y **Joy Division (cinta)***.

***Joy Division*** (títol orichinal en [[Idioma anglés|anglés]], en [[Idioma aragonés|aragonés]] ***División de l'alegría***, estrenada en [[Aragón]] con o títol de ***Joy Division: escuadrón letal**') ye una cinta de cine de drama d'espionache y cine belico de l'anyo 2006 coproducida por o cine britanico, lo cine alemán y lo cine hongaro dirichida por Reg Traviss seguntes un guión orichinal de Reg Traviss y Rosemary Mason, con una banda sonora orichinal de George Kallis, una dirección de fotografía de Bryan Loftus, y una producción cinematografica de Kim Leggatt ta las productoras *[[Kingsway Films]]*, *[[Dreamtool Entertainment]]* y *[[Hungarian Film Connection]]*. L'elenco d'actors principals d'a cinta en forman, entre d'atros, Tom Schilling, Ed Stoppard, Bernadette Heerwagen, Bernard Hill, Ricci Harnett, Michelle Gayle, Ram John Holder, Sybille Gebhardt y Marlon Kittel.

En 1966 *Thomas* se troba en Mexico, y remera que ye un espía sovietico detinau en Londres en 1962 mientres a Guerra Fría. O suyo contacto en Londres, *Dennis*, vive de fa tiempos en o Reino Uniu y ya ye conoixiu por o MI6 britanico, que decide detener-lo, en considerar que ye amán d'organizar un golpe d'estau en o Reino Uniu en colaboración con grupos d'ezquierda politica locals. O KGB ordena a *Thomas* que asasine a *Dennis*, a qui ya consideran como poco fiable. D'atra man, *Thomas* remera que en 1944 yera un mesache en Silesia mientres o Tercer Reich, y poquet a poquet la cinta explica la suya historia: su pai morió en combate mientres a guerra y su mai y su chirmana morioron en bombardeyos aerios; cuan l'Exercito Royo sovietico invadió Silesia maltractando a la población civil alemanya, su novia fue violada y asasinada y a él lo reculló una comisaria politica sovietica que lo ninvió a la Escuela Militr Suvorov. Tornando a 1962, *Thomas* veye cómo por una manipulación d'os britanicos, os sovieticos lo consideran un desertor y preban d'asasinar-lo, asinas que en realidat se veye obligau a desertar y disaparixer.

A cinta s'ambienta en 1944 y 1945 en l'antiga provincia de Silesia en o Tercer Reich, actualment en Polonia, en Londres en 1962 y en Mexico en 1966 y las suyas escenas se filmoron en Anglaterra y en Hongría.

## Elenco

## Se veiga tamién
* Cine en 2006.
* Cintas de 2006.

## Referencias

## Vinclos externos
*  ''Joy Division'' en Internet Movie Database.
*  ''Joy Division'' en FilmAffinity.
*  ''Joy Division'' en TCM Movie Database.
*  ''Joy Division'' en Rotten Tomatoes.
*  ''Joy Division'' en Letterboxd.
*  ''Joy Division'' en Allociné.
*  ''Joy Division'' en AllMovie.
Fardacho

**Fardacho** ye una d'as diversas denominacions populars que reciben en Aragón os reptils sauropsidos escamosos de cuatro patas y de mida mas gran, con especies a saber qué comuns en o territorio, como en podría estar eixemplos *[[Timon lepidus]]* u *[[Lacerta agilis]]*, que se les gosa decir asinas. Pa las especies mas chiquininas se reserva por regular o nombre de sargantana u engardachina.

En realidat y anque en aragonés común s'ha popularizau a forma «fardacho», istos animals reciben nombres diferents en l'Alto Aragón, a mayoría d'os cuals no son si que variants posibles d'un mesmo tipo lexico. Atros eixemplos de variants en aragonés son **algardacho**, **sagardacho**, **sangardacho**, **zalgardacho** u a mas oriental **engardaixo**, que ye a mas frecuent con diferencia por tot Ribagorza y Sobrarbe.

A variant «fardacho» apareixe citada por primer vez en 1938 por Alwin Kuhn como propia de Pandicosa (Val de Tena), estando por ixas envueltas menos frecuent y estendillada que as atras. De forma significativa, Manuel Alvar dice, en a suya tesi sobre *El habla del Campo de Jaca* (1946), que i hai localidaz de Chacetania que «fardacho» ye una voz desconoixida y, por cuentas d'ella, se documenta atras como **zargaracho**, **cergaracho** y **sargadacho**.

O filologo britanico William D. Elcock, en 1940, le dedicó un articlo a la diversidat de nombres que recibe iste tipo d'animals en aragonés. Con o títol *The enigma of the lizard in Aragonese dialect*, lo tradució a l'aragonés en 2007 Francho Nagore (*O enigma d'o fardacho en aragonés*, Luenga&Fablas 11).

## Se veiga tamién

* Sauropsida.
* Sargantana u engardaixina.

## Referencias